CELEX: 32008D0934
Language: lt
Date: 1228435200000
Title: 2008/934/EB: 2008 m. gruodžio 5 d. Komisijos sprendimas dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (pranešta dokumentu Nr. C(2008) 7637) (Tekstas svarbus EEE)

11.12.2008   
            
            
               LT
            
            
               Europos Sąjungos oficialusis leidinys
            
            
               L 333/11
            
         
      KOMISIJOS SPRENDIMAS
   
   2008 m. gruodžio 5 d.
   dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo
   (pranešta dokumentu Nr. C(2008) 7637)
   (Tekstas svarbus EEE)
   (2008/934/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies ketvirtą pastraipą,
   kadangi:
   
               (1)
            
            
               Direktyvos 91/414/EEB 8 straipsnio 2 dalyje nustatyta, kad valstybė narė gali 12 metų nuo pranešimo apie šią direktyvą leisti teikti rinkai augalų apsaugos produktus, kuriuose yra veikliųjų medžiagų, neįrašytų į šios direktyvos I priedą, ir kurie dvejus metus nuo pranešimo apie šią direktyvą dienos yra rinkoje, kol šios medžiagos laipsniškai tiriamos pagal darbų programą.
            
         
               (2)
            
            
               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos išsamios darbų programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti, siekiant nustatyti, ar jas galima įtraukti į minėtos direktyvos I priedą, sąrašas. Šiame sąraše yra šio sprendimo priede išvardytos medžiagos.
            
         
               (3)
            
            
               Praėjus dviem mėnesiams nuo vertinimo ataskaitos projekto gavimo, susiję pranešėjai, pagal Reglamento (EB) Nr. 1490/2002 11e straipsnį, savanoriškai pareiškė, kad nepritaria šių medžiagų įtraukimui.
            
         
               (4)
            
            
               Komisija išnagrinėjo vertinimo ataskaitų projektus, ataskaitas rengiančių valstybių narių rekomendacijas bei kitų valstybių narių pastabas ir priėjo prie išvados, kad 11b ir 11f straipsniai netaikomi. Vadinasi, 11e straipsnis yra taikomas.
            
         
               (5)
            
            
               Todėl šio sprendimo priede išvardytos medžiagos neturėtų būti įtrauktos į Direktyvos 91/414/EEB I priedą.
            
         
               (6)
            
            
               Kadangi šių medžiagų neįtraukimas negrindžiamas turimais aiškiais įrodymais apie žalingą poveikį, kaip nustatyta Reglamento (EB) Nr. 1490/2002 VI priede, valstybėms narėms reikėtų sudaryti galimybę iki 2010 m. gruodžio 31 d. nepanaikinti registracijos pagal minėto reglamento 12 straipsnio 3 dalį.
            
         
               (7)
            
            
               Valstybės narės suteikiamas lengvatinis laikotarpis turimoms augalų apsaugos produktų, kurių sudėtyje yra išvardytų medžiagų, atsargoms sunaikinti, sandėliuoti, pateikti rinkai ir sunaudoti yra ribojamas iki dvylikos mėnesių, kad turimas atsargas būtų galima naudoti dar vieną auginimo sezoną.
            
         
               (8)
            
            
               Šiuo sprendimu neapribojama galimybė teikti naujas paraiškas pagal Direktyvos 91/414/EEB 6 straipsnio 2 dalį ir 2008 m. sausio 17 d. Komisijos reglamentą (EB) Nr. 33/2008, nustatantį išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą vertinimo įprasta ir skubos tvarka (4), taikant minėto reglamento 13–22 straipsniuose numatytą skubos tvarką.
            
         
               (9)
            
            
               Pagal šią tvarką pranešėjai, kurių medžiagos nepritarus buvo neįtrauktos, gali pateikti naujas paraiškas, kuriose nurodytų tik papildomus duomenis, būtinus apsvarstyti konkrečius klausimus, dėl kurių priimtas sprendimas medžiagų neįtraukti. Pranešėjas gavo vertinimo ataskaitos projektą, kuriame nurodyti šie duomenys.
            
         
               (10)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Todėl šio sprendimo priede išvardytos medžiagos neįtraukiamos kaip veikliosios medžiagos į Direktyvos 91/414/EEB I priedą.
   2 straipsnis
   Valstybės narės ne vėliau kaip iki 2010 m. gruodžio 31 d. panaikina augalų apsaugos produktų, kuriuose yra viena ar kelios priede išvardytos medžiagos, registraciją.
   3 straipsnis
   Valstybės narės suteikiamas lengvatinis laikotarpis pagal Direktyvos 91/414/EEB 4 straipsnio 6 dalies nuostatas baigiasi ne vėliau kaip 2011 m. gruodžio 31 d.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. gruodžio 5 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1.
   
      (2)  OL L 55, 2000 2 29, p. 25.
   
      (3)  OL L 224, 2002 8 21, p. 23.
   
      (4)  OL L 15, 2008 1 18, p. 5.
   
      PRIEDAS
      1 straipsnyje nurodytų veikliųjų medžiagų sąrašas
      
                  Veiklioji medžiaga
               
               
                  Vertinimo ataskaitos projekto pateikimo pranešėjui data
               
            
                  Acetochloras
               
               
                  2005 m. gruodžio 14 d.
               
            
                  Akrinatrinas
               
               
                  2007 m. spalio 8 d.
               
            
                  Asulamas
               
               
                  2006 m. liepos 28 d.
               
            
                  Bitertanolis
               
               
                  2006 m. kovo 23 d.
               
            
                  Bupirimatas
               
               
                  2007 m. rugpjūčio 7 d.
               
            
                  Karbetamidas
               
               
                  2006 m. rugpjūčio 31 d.
               
            
                  Karboksinas
               
               
                  2006 m. liepos 28 d.
               
            
                  Chlorpikrinas
               
               
                  2006 m. balandžio 19 d.
               
            
                  Kletodimas
               
               
                  2006 m. balandžio 19 d.
               
            
                  Cikloksidimas
               
               
                  2007 m. vasario 28 d.
               
            
                  Ciprokonazolis
               
               
                  2006 m. rugsėjo 15 d.
               
            
                  Dazometas
               
               
                  2007 m. spalio 8 d.
               
            
                  Diklofopmetilas
               
               
                  2007 m. rugsėjo 10 d.
               
            
                  Dietofenkarbas
               
               
                  2007 m. spalio 24 d.
               
            
                  Ditianonas
               
               
                  2007 m. vasario 5 d.
               
            
                  Dodinas
               
               
                  2007 m. kovo 29 d.
               
            
                  Etalfluralinas
               
               
                  2007 m. spalio 4 d.
               
            
                  Etridiazolas
               
               
                  2007 m. rugpjūčio 7 d.
               
            
                  Fenazakvinas
               
               
                  2006 m. birželio 23 d.
               
            
                  Fenbukonazolas
               
               
                  2006 m. gegužės 12 d.
               
            
                  Fenbutatino oksidas
               
               
                  2007 m. balandžio 20 d.
               
            
                  Fenoksikarbas
               
               
                  2007 m. spalio 4 d.
               
            
                  Fluazifop-P
               
               
                  2007 m. rugsėjo 10 d.
               
            
                  Flufenoksuronas
               
               
                  2007 m. lapkričio 8 d.
               
            
                  Fluometuronas
               
               
                  2007 m. rugpjūčio 31 d.
               
            
                  Flukvinkonazolas
               
               
                  2005 m. gruodžio 22 d.
               
            
                  Flurochloridonas
               
               
                  2006 m. spalio 27 d.
               
            
                  Flutriafolas
               
               
                  2006 m. lapkričio 9 d.
               
            
                  Guazatinas
               
               
                  2007 m. lapkričio 8 d.
               
            
                  Heksitiazoksas
               
               
                  2006 m. gegužės 18 d.
               
            
                  Himeksazolas
               
               
                  2007 m. spalio 8 d.
               
            
                  Izoksabenas
               
               
                  2006 m. lapkričio 9 d.
               
            
                  Metaldehidas
               
               
                  2006 m. rugsėjo 1 d.
               
            
                  Metosulamas
               
               
                  2007 m. spalio 8 d.
               
            
                  Miklobutanilas
               
               
                  2006 m. kovo 29 d.
               
            
                  Orizalinas
               
               
                  2007 m. spalio 4 d.
               
            
                  Oksifluorfenas
               
               
                  2007 m. spalio 4 d.
               
            
                  Paklobutrazolas
               
               
                  2006 m. gruodžio 7 d.
               
            
                  Pencikuronas
               
               
                  2006 m. birželio 1 d.
               
            
                  Prochlorazas
               
               
                  2007 m. birželio 18 d.
               
            
                  Propargitas
               
               
                  2007 m. spalio 8 d.
               
            
                  Piridabenas
               
               
                  2007 m. rugpjūčio 7 d.
               
            
                  Chinmerakas
               
               
                  2007 m. liepos 6 d.
               
            
                  Sintofenas
               
               
                  2007 m. lapkričio 8 d.
               
            
                  Tau-fluvalinatas
               
               
                  2007 m. birželio 18 d.
               
            
                  Tebufenozidas
               
               
                  2006 m. birželio 9 d.
               
            
                  Teflutrinas
               
               
                  2007 m. gegužės 4 d.
               
            
                  Terbutilazinas
               
               
                  2007 m. spalio 8 d.
               
            
                  Tiobenkarbas
               
               
                  2006 m. liepos 21 d.